FI Euroopan unionin virallinen lehti L 242/28

KOMISSION TÄYTÄNTÖÖNPANOASETUS (EU) 2016/1619,

annettu 8 päivänä syyskuuta 2016,

täytäntöönpanoasetuksen (EU) N:o 948/2014 muuttamisesta rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan, 20 artiklan c, f, l, m ja n alakohdan sekä 223 artiklan 3 kohdan c alakohdan,

ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (2) ja erityisesti sen 4 artiklan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (3) ja erityisesti sen 62 artiklan 2 kohdan b alakohdan,

sekä katsoo seuraavaa:

(1) Komission täytäntöönpanoasetuksella (EU) N:o 948/2014 (4) aloitettiin rasvattoman maitojauheen yksityinen varastointi etenkin Venäjän käyttöön ottamasta unionin maitotuotteiden tuontikiellosta johtuneen erityisen vaikean markkinatilanteen huomioon ottamiseksi.

(2) Kyseisen yksityistä varastointia koskevan järjestelmän voimassaoloa on jatkettu komission täytäntöönpanoasetuksilla (EU) N:o 1337/2014 (5), (EU) 2015/303 (6), (EU) 2015/1548 (7) ja (EU) 2016/224 (8). Näin ollen tukihakemuksia voidaan jättää 30 päivään syyskuuta 2016 asti.

(3) Venäjä jatkoi 29 päivänä kesäkuuta 2016 unionista peräisin olevien maataloustuotteiden ja elintarvikkeiden tuontikieltoa vuoden 2017 loppuun asti.

(4) Rasvattoman maitojauheen tuotanto unionissa kasvoi 18 prosentilla vuoden 2016 tammi- ja huhtikuun välisenä aikana lisääntyneen maidontuotannon seurauksena; samalla ajanjaksolla vienti laski kahdeksan prosenttia. Rasvattoman maitojauheen viennin osuus on perinteisesti noin 40–50 prosenttia unionin rasvattoman maitojauheen kokonaistuotannosta.

(5) Siitä johtuen rasvattoman maitojauheen hintoihin unionissa kohdistuu edelleen alenemispaineita.

(6) Nykyisen markkinatilanteen vuoksi on aiheellista varmistaa rasvattoman maitojauheen yksityisen varastoinnin tukijärjestelmän häiriötön saatavuus ja jatkaa sitä vuoden 2017 interventiojakson alkuun eli 1 päivään maaliskuuta 2017 asti.

(7) Jottei keskeytettäisi mahdollisuutta jättää hakemuksia järjestelmässä, tämän asetuksen olisi tultava voimaan seuraavana päivänä sen jälkeen, kun se on julkaistu.

(8) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan täytäntöönpanoasetuksen (EU) N:o 948/2014 5 artiklassa ilmaisu ”30 päivään syyskuuta 2016” ilmaisulla ”28 päivään helmikuuta 2017”.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 2016. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) EUVL L 346, 20.12.2013, s. 12.

(3) EUVL L 347, 20.12.2013, s. 549.

(4) Komission täytäntöönpanoasetus (EU) N:o 948/2014, annettu 4 päivänä syyskuuta 2014, yksityisen varastoinnin tuen myöntämisestä rasvattomalle maitojauheelle ja tuen määrän vahvistamisesta ennakolta (EUVL L 265, 5.9.2014, s. 18).

(5) Komission täytäntöönpanoasetus (EU) N:o 1337/2014, annettu 16 päivänä joulukuuta 2014, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 360, 17.12.2014, s. 15).

(6) Komission täytäntöönpanoasetus (EU) 2015/303, annettu 25 päivänä helmikuuta 2015, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 55, 26.2.2015, s. 4).

(7) Komission täytäntöönpanoasetus (EU) 2015/1548, annettu 17 päivänä syyskuuta 2015, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 242, 18.9.2015, s. 26).

(8) Komission täytäntöönpanoasetus (EU) 2016/224, annettu 17 päivänä helmikuuta 2016, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 41, 18.2.2016, s. 8).